ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου Καλαμά-
τας, που αφορά την τροποποίηση και συμπλήρωση των διατάξεων του Κανονισμού Εσωτερικής
Υπηρεσίας του ανωτέρω Δικαστηρίου.
Έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου Αγρινίου,
που αφορά τη συμπλήρωση των διατάξεων του
Κανονισμού Εσωτερικής Υπηρεσίας του ανωτέρω
Δικαστηρίου.
Έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου Καβάλας
που αφορά την τροποποίηση και συμπλήρωση
των διατάξεων του Κανονισμού Εσωτερικής Υπηρεσίας του ανωτέρω Δικαστηρίου.
ΑΠΟΦΑΣΕΙΣ
Αριθμ. 31/2023
(1)
Έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου Καλαμά-
τας, που αφορά την τροποποίηση και συμπλήρωση των διατάξεων του Κανονισμού Εσωτερικής
Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 31 Οκτωβρίου 2023, ημέρα Τρίτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Σπυριδούλα Χρυσικοπούλου, Μιχαήλ
Πικραμένο, Μαργαρίτα Γκορτζολίδου, Διομήδη Κυριλλόπουλο, Κωνσταντίνο Κουσούλη, Ηλία Μάζο, Χρήστο
Ντουχάνη, Αντιπροέδρους του Συμβουλίου της Επικρατείας και τους Συμβούλους Βασίλειο Αραβαντινό, Άννα
Καλογεροπούλου, Βαρβάρα Ραφτοπούλου, Κωνσταντίνα
Φιλοπούλου, Δημήτριο Μακρή, Παρασκευή Μπραΐμη,
Σοφία Βιτάλη, Βασιλική Κίντζιου, Βικτωρία Πλαπούτα,
Δημήτριο Εμμανουηλίδη, Όλγα Παπαδοπούλου, Μαρία
Σωτηροπούλου, Κωνσταντίνα Κονιδιτσιώτου, Χριστίνα
Σιταρά, Χρήστο Λιάκουρα, Νικόλαο Σκαρβέλη, Βασίλειο Ανδρουλάκη, Φραντζέσκα Γιαννακού, Κωνσταντία
Λαζαράκη, Δημήτριο Βασιλειάδη, Αικατερίνη Ρωξάνα,
Κασσιανή Μαρίνου, Μαρίνα-Αλεξάνδρα Τσακάλη, Ελένη
Γεωργούτσου, Μαρία Αθανασοπούλου, Άννα Μπόνου,
Γεωργία Ανδριοπούλου, Μαρία Σταματοπούλου, Βασιλική Μόσχου, Χριστιάνα Μπολόφη, Ιωάννη Μιχαλα-
κόπουλο, Ουρανία Νικολαράκου, Δημήτριο Βανδώρο,
Χρήστο Παπανικολάου, Σταυρούλα Λαμπροπούλου και
Οδυσσέα Σπαχή. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Ο Σύμβουλος
Οδυσσέας Σπαχής παρακολούθησε τη συζήτηση, χωρίς
να καταχωρηθεί η άποψή του, ως νεώτερος, σύμφωνα με
το άρθρο 8 του π.δ. 18/1989 «Κωδικοποίηση διατάξεων
νόμων για το Συμβούλιο της Επικρατείας», προκειμένου
να διατηρηθεί περιττός ο αριθμός των μελών που μετέχουν στην Ολομέλεια. Παρέστη επίσης η Γραμματέας
Ελένη Γκίκα, Προϊσταμένη της Διεύθυνσης της Γραμματείας του Συμβουλίου της Επικρατείας.
Θέμα της συζήτησης, σύμφωνα με την πρόσκληση της
Προέδρου, ήταν η έγκριση της 2/2023 αποφάσεως της
Ολομέλειας του Διοικητικού Πρωτοδικείου Καλαμάτας
που αφορά την τροποποίηση και συμπλήρωση των διατάξεων του Κανονισμού Εσωτερικής Υπηρεσίας του
ανωτέρω Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Κασσιανή Μαρίνου.
Σκέφθηκε κατά τον Νόμο:
1. Επειδή, με το υπ’ αρ. 1415/12.7.2023 έγγραφο του
Προέδρου που διευθύνει το Διοικητικό Πρωτοδικείο Καλαμάτας διαβιβάσθηκε στο Συμβούλιο της Επικρατείας
προς έγκριση η 2/2023 απόφαση της Ολομέλειας των
Δικαστών του ανωτέρω Δικαστηρίου σε συμβούλιο, με
την οποία επιχειρείται η τροποποίηση και συμπλήρωση
των διατάξεων του ισχύοντος Κανονισμού της Εσωτερικής Υπηρεσίας του εν λόγω Δικαστηρίου. Ήδη, κατόπιν
της από 19.10.2023 προσκλήσεως της Προέδρου του
Συμβουλίου της Επικρατείας, εισάγεται προς έγκριση η
ως άνω 2/2023 απόφαση.
2. Επειδή, με τον ν. 4938/2022 (Α’ 109) θεσπίσθηκε νέος
Κώδικας Οργανισμού Δικαστηρίων και Κατάστασης Δικαστικών Λειτουργών (Κ.Ο.Δ.Κ.Δ.Λ.), με το δε άρθρο 130
αυτού καταργήθηκε ο προηγούμενος ομώνυμος ΚώδιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1504
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
κας (ν. 1756/1988) από 6.6.2022. Στο άρθρο 19 του ήδη
ισχύοντος Κ.Ο.Δ.Κ.Δ.Λ., το οποίο φέρει τον τίτλο «Κανονισμοί Εσωτερικής Υπηρεσίας», ορίζεται ότι: «1. Με την επι-
φύλαξη του άρθρου 27, κάθε δικαστήριο […] καταρτίζει
κανονισμό εσωτερικής υπηρεσίας, ο οποίος συμπληρώνεται, τροποποιείται ή αντικαθίσταται, όταν επιβάλλεται
από υπηρεσιακές ανάγκες. 2. Ο κανονισμός καταρτίζεται,
συμπληρώνεται, τροποποιείται ή αντικαθίσταται ως εξής:
α. των δικαστηρίων […] από τις ολομέλειες αυτών, […] 3.
[…] 4. [...] 5. α) Ο κανονισμός ορίζει ιδίως: αα) τα τμήματα
των δικαστηρίων [...], τον τρόπο συγκρότησής τους, το
χρονικό διάστημα παραμονής των δικαστικών λειτουργών σε κάθε τμήμα και την κατανομή των υποθέσεων
σε αυτά, αβ) τον αριθμό των δικασίμων και των υποθέσεων ανά δικάσιμο, αγ) ζητήματα που αφορούν στη
χρέωση των υποθέσεων ανά δικαστικό λειτουργό από
τον πρόεδρο του οικείου τμήματος και αδ) οποιοδήποτε
ζήτημα ανάγεται στην εσωτερική οργάνωση των υπηρεσιών των δικαστηρίων […] και στην εύρυθμη διεξαγωγή
των εργασιών τους. β) Οι ρυθμίσεις του κανονισμού ως
προς τον τρόπο χρέωσης των υποθέσεων διασφαλίζουν
την ποιοτική και αποδοτική άσκηση του δικαιοδοτικού
έργου, λαμβανομένων υπόψη των ιδιαίτερων συνθηκών
κάθε δικαστηρίου […] και της στελέχωσης αυτών. Στον
κανονισμό προβλέπεται κατώτατος και ανώτατος αριθμός υποθέσεων που χρεώνονται ανά δικαστικό […] λει-
τουργό. O αριθμός αυτός, σε περίπτωση ύπαρξης πλειόνων τμημάτων στο δικαστήριο [...], διαφοροποιείται με
βάση τη σοβαρότητα και τη δυσχέρεια των υποθέσεων
εκάστου τμήματος. Ο κανονισμός διασφαλίζει ότι κατά
τη χρέωση των υποθέσεων λαμβάνεται μέριμνα, ώστε
αυτή να είναι καταρχήν ίση κατ’ αριθμό, σοβαρότητα και
δυσχέρεια ως προς όλους τους υπηρετούντες στο τμήμα
δικαστές [...], και δύναται να προβλέπει κατ’ εξαίρεση
μειωμένη χρέωση, όπου ο νόμος το επιβάλλει ή ενόψει
της ανάθεσης σε δικαστικό […] λειτουργό και άλλων
καθηκόντων. Προς τον σκοπό της ισομερούς κατανομής
υποθέσεων, με τον κανονισμό θεσπίζεται σύστημα με
το οποίο κατατάσσονται οι υποθέσεις, ανάλογα με τη
σοβαρότητα και τη δυσχέρειά τους, υποχρεωτικά και
αποκλειστικά από το ένα (1) που αντιστοιχεί στην λιγότερο απαιτητική έως το πέντε (5) που αντιστοιχεί στην πιο
απαιτητική. [...] Προκειμένου να εισαχθεί για πρώτη φορά
το σύστημα του προηγουμένου εδαφίου, οι κανονισμοί
των δικαστηρίων τροποποιούνται αναλόγως πριν από
την έναρξη του δικαστικού έτους 2023-2024. 6. Έναν
(1) μήνα πριν από την επικείμενη κατάρτιση, συμπλήρωση, τροποποίηση, αντικατάσταση ή κατάργηση του
κανονισμού ή διατάξεών του ειδοποιούνται εγγράφως:
α) η οικεία ένωση δικαστικών λειτουργών, β) ο γραμματέας του δικαστηρίου ή της εισαγγελίας, γ) ο δικηγορι-
κός σύλλογος της έδρας του δικαστηρίου και δ) η οικεία
συνδικαλιστική οργάνωση των δικαστικών υπαλλήλων,
για να υποβάλουν, αν επιθυμούν, έγγραφες προτάσεις
για θέματα σχετικά με το αντικείμενο του κανονισμού.
Τις προτάσεις αυτές καλούνται να αναπτύξουν, αμέσως
μετά από την έναρξη της συνεδρίασης της ολομέλειας, ο εκπρόσωπος της ένωσης δικαστικών λειτουργών,
ο γραμματέας του δικαστηρίου ή της εισαγγελίας και
οι πρόεδροι του δικηγορικού συλλόγου και της συνδικαλιστικής οργάνωσης των δικαστικών υπαλλήλων, οι
οποίοι στη συνέχεια αποχωρούν. 7. Οι κανονισμοί και οι
τροποποιήσεις τους υποβάλλονται αμέσως στις οικείες
ολομέλειες των ανώτατων δικαστηρίων, οι οποίες έχουν
δικαίωμα συμπλήρωσης, τροποποίησης ή ακύρωσης αυτών, ως προς όλα τα σημεία και ειδικότερα ως προς τον
αριθμό των δικασίμων και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο
μετά την τελική έγκρισή τους από τις ολομέλειες των
ανώτατων δικαστηρίων και, αφού διαβιβαστούν στον
Υπουργό Δικαιοσύνης, δημοσιεύονται στην Εφημερίδα
της Κυβερνήσεως». Το δε άρθρο 104 του ως άνω νόμου ορίζει: «Οι ολομέλειες των ανώτατων δικαστηρίων,
προκειμένου να διασφαλίσουν το ενιαίο μέτρο και την
αποτελεσματικότητα της επιθεώρησης των δικαστηρίων
και εισαγγελιών, των διευθυνόντων τους και των λοιπών
δικαστικών λειτουργών, καταρτίζουν με απόφασή τους
ενιαίο πλαίσιο οδηγιών, πρακτικών και κατευθύνσεών
τους προς το οικείο Συμβούλιο Επιθεώρησης και τους
επιθεωρητές για την άσκηση των αρμοδιοτήτων τους
[...]» και το άρθρο 129 ότι: «[…] 8. Οι κανονισμοί των
δικαστηρίων για την εφαρμογή του συστήματος της
ισομερούς κατανομής των υποθέσεων της παρ. 5 του
άρθρου 19, τροποποιούνται αναλόγως πριν από την
έναρξη του δικαστικού έτους 2023-2024. 9. [...]».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν τον σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους. Οι
υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση των
ρυθμίσεων ή τροποποιήσεων που αποτελούν το περιεχόμενό τους (υπ’ αρ. 26, 10/2022, 10/2021, 4, 6/2019, 20, 24/
2018, 15/2017, 36/2016 αποφάσεις της Ολομέλειας του
Συμβουλίου της Επικρατείας σε συμβούλιο κ.ά.).
4. Επειδή, εν προκειμένω, με την υπ’ αρ. 2/2023 απόφαση της Ολομέλειας των Δικαστών του Διοικητικού
Πρωτοδικείου Καλαμάτας, επιχειρείται η τροποποίηση
και συμπλήρωση διατάξεων των άρθρων του ισχύοντος
Κανονισμού Εσωτερικής Υπηρεσίας του Διοικητικού
Πρωτοδικείου Καλαμάτας, όπως αυτός έχει κωδικοποιηθεί με την υπ’ αρ. 2/2019 απόφαση των Δικαστών του
Διοικητικού Πρωτοδικείου Καλαμάτας σε Ολομέλεια
και Συμβούλιο και έχει εγκριθεί με την υπ’ αρ. 13/2020
(Β’ 1934) απόφαση της Ολομέλειας του Συμβουλίου της
Επικρατείας σε συμβούλιο.
5. Επειδή, ειδικότερα, με την υποβληθείσα προς έγκριση απόφαση επιχειρείται, εν όψει των κατά τα ανωτέρω
οριζόμενων στην παρ. 5 του άρθρου 19 του ν. 4398/2022,
η προσθήκη στο άρθρο 5 του Κανονισμού μίας νέας παραγράφου, υπό τον αριθμό 10 (μετά την αναρίθμηση που
πρέπει να γίνει, όπως εκτίθεται κατωτέρω στη σκέψη 8),
με το εξής περιεχόμενο: «10. Α. Ενόψει του άρθρου 19
παρ. 5 περ. β’ του Κ.Ο.Δ.Κ.Δ.Λ. και προς τον σκοπό της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
ισομερούς κατανομής των υποθέσεων, αυτές κατατάσσονται ανάλογα με τη σοβαρότητα και τη δυσχέρειά
τους υποχρεωτικά και αποκλειστικά από το ένα (1) που
αντιστοιχεί στη λιγότερο απαιτητική έως το πέντε (5) που
αντιστοιχεί στην πιο απαιτητική. Η εν λόγω κατάταξη
γίνεται ως εξής: 1) με 1: α) απαράδεκτες λόγω έλλειψης
νομιμοποίησης ή παράβολου και άλλων τυπικών παραλείψεων καθώς και προδήλως εκπρόθεσμες, β) υποθέ-
σεις εν συμβουλίω, γ) αναστολές ουσίας και ακυρωτικές
(εκτός από αναστολές που δεν περιορίζονται μόνο στην
εξέταση της βλάβης), δ) υποθέσεις στις οποίες έχει υποβληθεί παραίτηση από το ένδικο βοήθημα ή μέσο, ή έχει
εκλείψει το αντικείμενο, ε) παραπεμπτικές σε άλλο δικαστήριο (με πάγια νομολογία). 2) με 2: α) υποθέσεις για τις
οποίες υπάρχει νομολογία Σ.τ.Ε. ή Τ.Δ.Δ., β) αναστολές
που δεν περιορίζονται στην εξέταση της βλάβης [έχουν
αφαιρεθεί οι αναστολές ασύλου, αν και περιλαμβάνονται
στο έγγραφο του Γενικού Επιτρόπου], γ) παραπεμπτικές
σε άλλο δικαστήριο, δ) άλλες περιπτώσεις κατάργησης
δίκης, πλην της ως άνω περ. 1 δ). 3) με 3: α) υποθέσεις
με έντονο πολιτικό - κοινωνικό ενδιαφέρον, β) υποθέσεις που πρέπει να διεκπεραιωθούν άμεσα είτε επειδή το
ορίζει ο νόμος είτε λόγω της φύσης της υπόθεσης κατά
την κρίση του Δικαστηρίου, γ) υποθέσεις με περίπλοκο
πραγματικό, 4) με 4: α) υποθέσεις χωρίς νομολογία ή
υποθέσεις που καταλήγουν σε ανατροπή της υφιστάμενης νομολογίας, β) υποθέσεις με ιδιαίτερα περίπλοκο
πραγματικό (ιδίως αγωγές), με μεγάλο αριθμό διαδίκων
και διαφορετικά - περίπλοκα αιτήματα, γ) συνδυασμός
των περιπτώσεων του 3 και 5) με 5: α) υποθέσεις χωρίς
νομολογία που θέτουν ζητήματα συνταγματικότητας,
δικαίου της Ε.Σ.Δ.Α., ενωσιακού δικαίου, β) προδικαστικά ερωτήματα, γ) συνδυασμός των περιπτώσεων του 4.
Β. Διαδικασία αξιολόγησης της σοβαρότητας και δυσχέρειας των υποθέσεων: 1. Η υπόθεση αξιολογείται αρχι-
κώς από τον Πρόεδρο του Τμήματος κατά τον ορισμό
του εισηγητή στην τριμελή σύνθεση και τη χρέωση στη
μονομελή σύνθεση. Ελέγχεται κάθε υπόθεση ανάλογα
με τα χαρακτηριστικά που εμφανίζει και εντάσσεται σε
μία κατηγορία από τις παραπάνω. Σε περίπτωση που η
υπόθεση πρόκειται, καταρχήν, να ενταχθεί σε κατώτερη
κατηγορία, πλην εμφανίζει χαρακτηριστικά και ανώτερης κατηγορίας, εντάσσεται στην ανώτερη. Μέχρι τη
συζήτηση της υπόθεσης, ο δικαστής που έχει ορισθεί ή
χρεωθεί μπορεί να προτείνει στον Πρόεδρο την αλλαγή της αρχικής αξιολόγησης και εκείνος αποφασίζει εκ
νέου. 2. Επιβεβαίωση της ως άνω αξιολόγησης από τον
δικαστή της μονομελούς σύνθεσης κατά την δημοσίευση της απόφασης. Σε περίπτωση που διαφωνεί με την
αξιολόγηση του Προέδρου, διατυπώνει τους λόγους της
διαφωνίας και ο Πρόεδρος του Τμήματος αποφασίζει εκ
νέου. 3. Επιβεβαίωση ή ανατροπή της αρχικής αξιολόγησης από τον Πρόεδρο του Τμήματος κατά την δημο-
σίευση της τριμελούς σύνθεσης, λαμβάνοντας υπόψη
και σχετική σημείωση του εισηγητή ως προς τον βαθμό
δυσκολίας της υπόθεσης κατά την παράδοση του σχεδίου. 4. Για την αναθεώρηση της αρχικής αξιολόγησης,
λαμβάνονται υπόψη κριτήρια, η εκτίμηση των οποίων
δεν ήταν δυνατή κατά το στάδιο ορισμού εισηγητή της
υπόθεσης (όπως, η απόρριψη τελικά του ενδίκου βοηθήματος για τυπικό λόγο, η παραπομπή της υπόθεσης σε
άλλο Δικαστήριο, η κατάργηση δίκης, η επίλυση νομικού
ζητήματος κατόπιν πιλοτικής - πρότυπης δίκης, τα ογκώδη στοιχεία της δικογραφίας, η κατάθεση πρόσθετων
λόγων, η κατάθεση παρέμβασης)». Για την έγκριση, όμως,
από την Ολομέλεια του Συμβουλίου της Επικρατείας σε
συμβούλιο, κατά τις διατάξεις του άρθρου 19 παρ. 7 του
Κ.Ο.Δ.Κ.Δ.Λ., των Κανονισμών εσωτερικής λειτουργίας
των διοικητικών δικαστηρίων και, προκειμένου να διασφαλισθεί η με ενιαίο κατά το δυνατόν τρόπο άσκηση
από τις οικείες ολομέλειες της αρμοδιότητάς τους για
την καθιέρωση του ως άνω συστήματος της ισομερούς
χρέωσης των υποθέσεων χάριν της εύρυθμης και αποτελεσματικής λειτουργίας της Διοικητικής Δικαιοσύνης,
καθώς και για τη διασφάλιση του ενιαίου μέτρου κρίσης
κατά την επιθεώρηση των δικαστών, οι οικείες ρυθμίσεις
των Κανονισμών ενδείκνυται να μην αποκλίνουν ουσιωδώς, αλλά, κατ’ αρχήν, οφείλουν να στοιχούν προς τα
κριτήρια κατάταξης, τα οποία περιελήφθησαν -με σκοπό, μεταξύ άλλων, και την υποβοήθηση του έργου των
ολομελειών των διοικητικών δικαστηρίων- στο Παράρτημα 1 του Ενιαίου Πλαισίου Κατευθύνσεων, Οδηγιών και
Πρακτικών για την επιθεώρηση των Τακτικών Διοικητικών Δικαστηρίων, το οποίο καταρτίσθηκε με την υπ’ αρ.
19/2023 απόφαση της Ολομέλειας του Συμβουλίου της
Επικρατείας σε συμβούλιο βάσει της κατά το άρθρο 104
του Κ.Ο.Δ.Κ.Δ.Λ. αρμοδιότητάς της. Εν όψει των ανωτέρω, πρέπει, στην περ. Α. 1) α) της παρ. 10 του άρθρου 5
του υπό έγκριση Κανονισμού να απαλειφθεί η φράση
«νομιμοποίησης ή», στην περ. Α. 1) δ) να απαλειφθούν
οι λέξεις «έχει υποβληθεί παραίτηση από το ένδικο βοήθημα ή μέσο ή» καθώς και η λέξη «προδήλως», στην
περ. Α. 2) δ) να αναδιατυπωθεί η διάταξη ως εξής: «καταργήσεις δίκης», στην περ. Α. 3) β) να προκριθεί η χρήση
της λέξεως «παραχρήμα» αντί της χρησιμοποιουμένης
«άμεσα», καθώς και να διαγραφεί η περ. Α. 3) γ). Πρέπει
ακόμη να συμπληρωθεί η διατύπωση του τελευταίου
εδαφίου της περ. Β. 2. της παρ. 10 του άρθρου 5 του
Κανονισμού με την προσθήκη της λέξεως «εγγράφως»
μετά την πρόταση «Σε περίπτωση που διαφωνεί με την
αξιολόγηση του Προέδρου, διατυπώνει [...]», ώστε το
σχετικό εδάφιο να λάβει τη μορφή «Σε περίπτωση που
διαφωνεί με την αξιολόγηση του Προέδρου, διατυπώνει
εγγράφως τους λόγους της διαφωνίας [...]».
6. Επειδή, περαιτέρω, με την υποβληθείσα προς έγκριση απόφαση επιχειρείται η τροποποίηση και συμπλήρω-
ση διατάξεων του άρθρου 9 του Κανονισμού Εσωτερικής
Υπηρεσίας του Διοικητικού Πρωτοδικείου Καλαμάτας.
Συγκεκριμένα, δυνάμει της υπ’ αρ. 11124οικ./31.3.2022
(Β’ 1754) απόφασης του Υπουργού Δικαιοσύνης, ορίστηκε ότι οι οργανικές θέσεις του κλάδου Γραμματέων του
Δικαστηρίου ανέρχονται σε έξι (6) και, ως εκ τούτου, πρέπει να εγκριθεί η διατύπωση του πρώτου εδαφίου του
άρθρου 9 ως εξής: «Ενόψει του συνολικού αριθμού των
προβλεπόμενων οργανικών θέσεων των υπαλλήλων της
Γραμματείας του Δικαστηρίου (6 κλάδου Γραμματέων και
1 Επιμελητή), η Γραμματεία του, η οποία αντιστοιχεί σε
επίπεδο Διεύθυνσης Γραμματείας, διαρθρώνεται κατά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
τον ακόλουθο τρόπο:». Εν συνεχεία, στο υπό στοιχείο
Α. του άρθρου 9, πρέπει το άρθρο 10 του ν. 1756/1988
να αντικατασταθεί με το άρθρο 11 του Κ.Ο.Δ.Κ.Δ.Λ. και
στο τέλος του εν λόγω στοιχείου να τεθεί: «, σύμφωνα
με το άρθρο 11 παρ. 4 του Κ.Ο.Δ.Κ.Δ.Λ. σε συνδυασμό
με το άρθρο 146 παρ. 3 και 4 του Κώδικα των δικαστικών υπαλλήλων (ν. 4798/2021, Α’ 68).». Περαιτέρω επι-
χειρείται το μεν η αναδιατύπωση του στοιχείου Β του
άρθρου 9 που αφορά στο Τμήμα της Γραμματείας του
Δικαστηρίου, έτσι ώστε, αφενός μεν, να αναφέρονται τα
καθήκοντα του Προϊσταμένου του Τμήματος, αφετέρου
δε να απαριθμούνται πληρέστερα τα αντικείμενα που
εμπίπτουν στην αρμοδιότητα της Γραμματείας, το δε η
προσθήκη στοιχείου Γ στο άρθρο 9, που αναφέρεται στο
Γραφείο Επιμελητή του Δικαστηρίου και στις αρμοδιότητές του. Οι επιχειρούμενες με την υπό έγκριση απόφαση
ως άνω τροποποιήσεις και συμπλήρωση των διατάξεων
του άρθρου 9 του ισχύοντος Κανονισμού δεν προκαλούν
παρατηρήσεις και πρέπει να εγκριθούν.
7. Επειδή, ακολούθως, με την υπό έγκριση απόφαση
επιχειρείται να προστεθεί στο τέλος του ως άνω άρθρου 9 νέο εδάφιο, στο οποίο θα αναφέρεται το ωρά-
ριο κατάθεσης δικογράφων και γενικότερα συναλλαγής
με το κοινό, ως εξής: «Η συναλλαγή με το κοινό για την
κατάθεση και παραλαβή δικογράφων και οποιαδήποτε
άλλη εργασία για όλες τις υποθέσεις, θα πραγματοποιείται από τις 08.30 π.μ. έως τις 14.00 μ.μ.». Η ρύθμιση
αυτή, αποσκοπούσα στην εξυπηρέτηση της λειτουργίας των υπηρεσιών του εν λόγω Δικαστηρίου, ευρίσκει
κατ’ αρχήν έρεισμα στη νομοθετική εξουσιοδότηση του
άρθρου 19 παρ. 5 περ. α’ υποπερ. αδ’ του Κ.Ο.Δ.Κ.Δ.Λ.,
διότι, κατά την έννοια της διατάξεως αυτής, η καθιέρωση
ωραρίου συναλλαγής με το κοινό αποτελεί ζήτημα αναγόμενο στην εσωτερική οργάνωση των υπηρεσιών των
δικαστηρίων και στην εύρυθμη διεξαγωγή των εργασιών
τους (υπ’ αρ. 10/2020, 20/2018, 28/2016 αποφάσεις της
Ολομέλειας του Συμβουλίου της Επικρατείας σε συμβούλιο). Λαμβανομένου δε υπόψη ότι έχει ρυθμισθεί
νομοθετικά το ζήτημα της ηλεκτρονικής κατάθεσης δικογράφων (άρθρο 126 παρ. 7 έως 12 Κώδικα Διοικητι-
κής Δικονομίας, όπως ισχύουν, βλ. άρθρο 49 παρ. 2 του
ν. 4055/2012, Α’ 51, άρθρο 76 παρ. 3 του ν. 4635/2019,
Α’ 167, και άρθρο 23 του ν. 5028/2023, Α’ 54), έχει ορισθεί
ως ημερομηνία ενάρξεως της διαδικασίας ηλεκτρονικής καταθέσεως εισαγωγικών δικογράφων κύριας και
προσωρινής δικαστικής προστασίας στο Διοικητικό
Πρωτοδικείο Καλαμάτας η 29η Μαΐου 2018 (βλ. υπ’ αρ.
1646/25.5.2018 απόφαση της Γενικής Επιτρόπου της
Επικρατείας των Τακτικών Διοικητικών Δικαστηρίων),
και έχει ξεκινήσει στο Δικαστήριο αυτό από 24.4.2023 η
ηλεκτρονική κατάθεση των παρεπομένων δικογράφων
(παρεμβάσεων και προσθέτων λόγων σε όλες τις διαφορές, ακυρωτικές και ουσίας, οριστικής και προσωρινής
προστασίας, βλ. υπ’ αρ. 1203/6.4.2023 απόφαση του Γενικού Επιτρόπου της Επικρατείας των Τ.Δ.Δ.), νομίμως
περιορίζεται με την επιχειρούμενη ρύθμιση το ωράριο
λειτουργίας της γραμματείας του Δικαστηρίου για το
κοινό (πρβλ. αποφάσεις της Ολομέλειας του Συμβουλίου της Επικρατείας σε συμβούλιο 13/2022, 10/2020
κ.ά.). Έχει δε προβλεφθεί και η προσθήκη μεταβατικής
διατάξεως, ορίζουσας ότι η ως άνω διάταξη θα ισχύσει
ένα μήνα μετά τη δημοσίευση της εγκρίσεως της παρούσας αποφάσεως της Ολομέλειας (βλ. υπ’ αρ. 13/2022,
23, 10/2020 αποφάσεις της Ολομέλειας του Συμβουλίου της Επικρατείας σε συμβούλιο). Πρέπει, όμως, η ως
άνω ρύθμιση να τεθεί στο τέλος του στοιχείου Β του άρθρου 9, πριν το στοιχείο Γ, το οποίο αφορά στο Γραφείο
Επιμελητή και του οποίου η προσθήκη εγκρίνεται κατά
τα προαναφερθέντα στη σκέψη 6.
8. Επειδή, εν όψει της θέσεως σε ισχύ του νέου
Κ.Ο.Δ.Κ.Δ.Λ. (ν. 4938/2022) και του νέου Κώδικα Δικαστικών Υπαλλήλων [Κ.Δ.Υ. (ν. 4798/2021, Α’ 68)], νομίμως
επιχειρείται η επικαιροποίηση των διατάξεων του Κανονισμού δια της αντικαταστάσεως των εκεί αναφερόμε-
νων διατάξεων των καταργηθέντων ν. 1756/1988 (Α’ 35)
και ν. 2812/2000 (Α’ 67) από τις αντίστοιχες διατάξεις των
ήδη ισχυόντων Κ.Ο.Δ.Κ.Δ.Λ. και Κ.Δ.Υ. Συνεπώς, πρέπει
να εγκριθούν οι κάτωθι εισαγόμενες τροποποιήσεις:
Ο τίτλος του άρθρου 4 «ΚΑΘΟΡΙΣΜΟΣ ΤΜΗΜΑΤΩΝ ΔΙΑΚΟΠΩΝ», αντικαθίσταται από τον τίτλο «ΚΑΘΟΡΙΣΜΟΣ
ΘΕΡΙΝΩΝ ΤΜΗΜΑΤΩΝ», στο δε κείμενο του εν λόγου
άρθρου, η φράση «τμήματα διακοπών» αντικαθίσταται από τη φράση «θερινά τμήματα» (βλ. άρθρο 12 του
Κ.Ο.Δ.Κ.Δ.Λ.) και μετά τη φράση «του δικαστηρίου μονομελούς συνθέσεως (υποθέσεις τακτικής διαδικασίας)»
προστίθεται εντός της παρένθεσης η φράση: «και διαδικασίας αναστολής εκτέλεσης». Συνεπώς το εν λόγω
άρθρο διαμορφώνεται ως εξής: «Το πρώτο εικοσαήμερο
του μηνός Μαΐου εκάστου δικαστικού έτους, η Ολομέλεια
του Διοικητικού Πρωτοδικείου Καλαμάτας καταρτίζει τα
θερινά τμήματα του δικαστηρίου μονομελούς συνθέσεως (υποθέσεις τακτικής διαδικασίας και διαδικασίας ανα-
στολής εκτέλεσης) και τριμελούς συνθέσεως (υποθέσεις
διαδικασίας αναστολής εκτέλεσης) και ορίζει τις ημέρες
και ώρες συνεδρίασης κάθε τμήματος και τους δικαστές
που θα υπηρετήσουν στα τμήματα αυτά». Περαιτέρω
στην παρ. 2 του άρθρου 5: α) αντί των λέξεων «δικαστικών διακοπών» πρέπει να τεθεί «θερινών τμημάτων» και
β) το άρθρο 32 του Κ.Ο.Δ.Κ.Δ.Λ., να αντικατασταθεί από
το άρθρο 36 του ν. 4938/2022 «Κώδικας Οργανισμού
Δικαστηρίων και Κατάστασης Δικαστικών Λειτουργών
και άλλες διατάξεις» (Κ.Ο.Δ.Κ.Δ.Λ.) (Α’ 109). Στην παρ. 3
του ίδιου άρθρου, αντί των λέξεων «τμημάτων των δικαστικών διακοπών», τίθεται «θερινών τμημάτων». Στην
παρ. 4 του εν λόγω άρθρου, αντί των λέξεων «τμημάτων
των δικαστικών διακοπών», τίθεται «θερινών τμημάτων».
Εν όψει δε του ότι η χρέωση των Παρέδρων που διανύουν τη δοκιμαστική τους υπηρεσία επαφίεται στην κρίση
του Δικαστή που διευθύνει το Δικαστήριο, διαγράφεται
η παρ. 5 του άρθρου 5 του ισχύοντος Κανονισμού (βλ.
υπ’ αρ. 10/2022, 23/2020, 9/2017, 5/2016 αποφάσεις
της Ολομέλειας του Συμβουλίου της Επικρατείας σε
συμβούλιο) και αναριθμούνται στον νέο Κανονισμό οι
υπόλοιπες παράγραφοι του άρθρου αυτού από παρ. 6,
7, 8, 9 και 10 σε παρ. 5, 6, 7, 8 και 9, αντίστοιχα [όπως δε
εκτίθεται ανωτέρω (σκ. 5) εγκρίνεται η προσθήκη μίας
νέας παραγράφου, υπό τον αριθμό 10, προκειμένου
να υπάρξει εναρμόνιση με τη διάταξη του άρθρου 19
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
παρ. 5 περ. β’ του ν. 4398/2022 και τις προτεινόμενες
ρυθμίσεις του κατά το άρθρο 104 του Κ.Ο.Δ.Κ.Δ.Λ.]. Στην
αναριθμημένη παρ. 5 (πρώην παρ. 6), η φράση «το άρθρο 15 παρ. 7 περ. β’, υπο περ. δδ, σε συνδυασμό με τη
διάταξη της περ. γ’ της ιδίας παραγράφου του εν λόγω
άρθρου του Κ.Ο.Δ.Κ.Δ.Λ., όπως ισχύουν,» αντικαθίσταται
από τη φράση «το άρθρο 17 παρ. 7 περ. β’, υποπερ. βδ’, σε
συνδυασμό με τη διάταξη της περ. γ’ της ίδιας παραγράφου του εν λόγω άρθρου του Κ.Ο.Δ.Κ.Δ.Λ.». Τέλος, στο
μεν άρθρο 7 το εκεί αναφερόμενο άρθρο 14 παρ. 2 και
3 του ν. 1868/1989 αντικαθίσταται από το άρθρο 15 του
Κ.Ο.Δ.Κ.Δ.Λ., στο δε άρθρο 8 παρ. 3 τα εκεί αναφερόμενα
άρθρα 14 παρ. 3 του ν. 1756/1988 και 3 παρ. 5, 6 και 7
του ν. 1868/1989 αντικαθίστανται από το άρθρο 15 του
Κ.Ο.Δ.Κ.Δ.Λ.
9. Επειδή, κατόπιν των ανωτέρω, πρέπει να εγκριθεί εν
μέρει η 2/2023 απόφαση της Ολομέλειας των Δικαστών
του Διοικητικού Πρωτοδικείου Καλαμάτας σε συμβούλιο
και να αναπεμφθεί η εν λόγω απόφαση στο αυτό όργανο,
προκειμένου να προβεί στις υποδεικνυόμενες τροποποιήσεις, ώστε, μετά την επανυποβολή της στο Συμβούλιο
της Επικρατείας για έγκριση, να προωθηθεί αρμοδίως για
δημοσίευση στην Εφημερίδα της Κυβερνήσεως.
Διά ταύτα:
Εγκρίνει εν μέρει την υπ’ αρ. 2/2023 απόφαση της Ολομέλειας των Δικαστών του Διοικητικού Πρωτοδικείου
Καλαμάτας σε συμβούλιο και αναπέμπει αυτήν, κατά
τα λοιπά, στο ίδιο όργανο, προκειμένου να προβεί στις
απαιτούμενες τροποποιήσεις, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
Ι
Αριθμ. 32/2023
(2)
Έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου Αγρινίου,
που αφορά τη συμπλήρωση των διατάξεων του
Κανονισμού Εσωτερικής Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 31 Οκτωβρίου 2023, ημέρα Τρίτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Σπυριδούλα Χρυσικοπούλου, Μιχαήλ
Πικραμένο, Μαργαρίτα Γκορτζολίδου, Διομήδη Κυριλλόπουλο, Κωνσταντίνο Κουσούλη, Ηλία Μάζο, Χρήστο
Ντουχάνη, Αντιπροέδρους του Συμβουλίου της Επικρατείας και τους Συμβούλους Βασίλειο Αραβαντινό, Άννα
Καλογεροπούλου, Βαρβάρα Ραφτοπούλου, Κωνσταντίνα
Φιλοπούλου, Δημήτριο Μακρή, Παρασκευή Μπραΐμη,
Σοφία Βιτάλη, Βασιλική Κίντζιου, Βικτωρία Πλαπούτα,
Δημήτριο Εμμανουηλίδη, Όλγα Παπαδοπούλου, Μαρία
Σωτηροπούλου, Χριστίνα Σιταρά, Χρήστο Λιάκουρα, Νικόλαο Σκαρβέλη, Βασίλειο Ανδρουλάκη, Φραντζέσκα
Γιαννακού, Κωνσταντία Λαζαράκη, Δημήτριο Βασιλειάδη, Αικατερίνη Ρωξάνα, Κασσιανή Μαρίνου, Μαρίνα-
Αλεξάνδρα Τσακάλη, Ελένη Γεωργούτσου, Μαρία Αθανασοπούλου, Άννα Μπόνου, Γεωργία Ανδριοπούλου, Μαρία
Σταματοπούλου, Βασιλική Μόσχου, Χριστιάνα Μπολόφη,
Ιωάννη Μιχαλακόπουλο, Ουρανία Νικολαράκου, Δημήτριο Βανδώρο, Χρήστο Παπανικολάου, Σταυρούλα Λα-
μπροπούλου και Οδυσσέα Σπαχή. Τα λοιπά μέλη, αν και
προσκλήθηκαν, δεν εμφανίσθηκαν, γιατί είχαν κώλυμα.
Παρέστη επίσης η Γραμματέας Ελένη Γκίκα, Προϊσταμένη
της Διεύθυνσης της Γραμματείας του Συμβουλίου της
Επικρατείας.
Θέμα της συζήτησης, σύμφωνα με την πρόσκληση
της Προέδρου, ήταν η έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου
Αγρινίου που αφορά τη συμπλήρωση των διατάξεων
του Κανονισμού Εσωτερικής Υπηρεσίας του ανωτέρω
Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Κασσιανή Μαρίνου.
Σκέφθηκε κατά τον Νόμο:
1. Επειδή, με το υπ’ αρ. 856/17.7.2023 έγγραφο του
Προέδρου που διευθύνει το Διοικητικό Πρωτοδικείο
Αγρινίου διαβιβάσθηκε στο Συμβούλιο της Επικρατείας προς έγκριση η υπ’ αρ. 2/2023 απόφαση της Ολομέ-
λειας των Δικαστών του ανωτέρω Δικαστηρίου σε συμβούλιο, με την οποία επιχειρείται η συμπλήρωση των
διατάξεων του ισχύοντος Κανονισμού της Εσωτερικής
Υπηρεσίας του εν λόγω Δικαστηρίου. Ήδη, κατόπιν της
από 19.10.2023 προσκλήσεως της Προέδρου του Συμβουλίου της Επικρατείας, εισάγεται προς έγκριση η ως
άνω 2/2023 απόφαση.
2. Επειδή, με τον ν. 4938/2022 (Α’ 109), θεσπίσθηκε νέος
Κώδικας Οργανισμού Δικαστηρίων και Κατάστασης Δικαστικών Λειτουργών (Κ.Ο.Δ.Κ.Δ.Λ.), με το δε άρθρο 130
αυτού καταργήθηκε ο προηγούμενος ομώνυμος Κώδικας (ν. 1756/1988) από 6.6.2022. Στο άρθρο 19 του ήδη
ισχύοντος Κ.Ο.Δ.Κ.Δ.Λ., το οποίο φέρει τον τίτλο «Κανονισμοί Εσωτερικής Υπηρεσίας», ορίζεται ότι: «1. Με την επι-
φύλαξη του άρθρου 27, κάθε δικαστήριο [...] καταρτίζει
κανονισμό εσωτερικής υπηρεσίας, ο οποίος συμπληρώνεται, τροποποιείται ή αντικαθίσταται, όταν επιβάλλεται
από υπηρεσιακές ανάγκες. 2. Ο κανονισμός καταρτίζεται,
συμπληρώνεται, τροποποιείται ή αντικαθίσταται ως εξής:
α. των δικαστηρίων [...] από τις ολομέλειες αυτών, [...] 3.
[...] 4. [...] 5. α) Ο κανονισμός ορίζει ιδίως: αα) τα τμήματα
των δικαστηρίων [...], τον τρόπο συγκρότησής τους, το
χρονικό διάστημα παραμονής των δικαστικών λειτουργών σε κάθε τμήμα και την κατανομή των υποθέσεων
σε αυτά, αβ) τον αριθμό των δικασίμων και των υποθέσεων ανά δικάσιμο, αγ) ζητήματα που αφορούν στη
χρέωση των υποθέσεων ανά δικαστικό λειτουργό από
τον πρόεδρο του οικείου τμήματος και αδ) οποιοδήποτε
ζήτημα ανάγεται στην εσωτερική οργάνωση των υπηρεσιών των δικαστηρίων [...] και στην εύρυθμη διεξαγωγή
των εργασιών τους. β) Οι ρυθμίσεις του κανονισμού ως
προς τον τρόπο χρέωσης των υποθέσεων διασφαλίζουν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
την ποιοτική και αποδοτική άσκηση του δικαιοδοτικού
έργου, λαμβανομένων υπόψη των ιδιαίτερων συνθηκών
κάθε δικαστηρίου [...] και της στελέχωσης αυτών. Στον
κανονισμό προβλέπεται κατώτατος και ανώτατος αριθμός υποθέσεων που χρεώνονται ανά δικαστικό [...] λει-
τουργό. O αριθμός αυτός, σε περίπτωση ύπαρξης πλειόνων τμημάτων στο δικαστήριο [...], διαφοροποιείται με
βάση τη σοβαρότητα και τη δυσχέρεια των υποθέσεων
εκάστου τμήματος. Ο κανονισμός διασφαλίζει ότι κατά
τη χρέωση των υποθέσεων λαμβάνεται μέριμνα, ώστε
αυτή να είναι καταρχήν ίση κατ’ αριθμό, σοβαρότητα και
δυσχέρεια ως προς όλους τους υπηρετούντες στο τμήμα
δικαστές [...], και δύναται να προβλέπει κατ’ εξαίρεση
μειωμένη χρέωση, όπου ο νόμος το επιβάλλει ή ενόψει
της ανάθεσης σε δικαστικό [...] λειτουργό και άλλων καθηκόντων. Προς τον σκοπό της ισομερούς κατανομής
υποθέσεων, με τον κανονισμό θεσπίζεται σύστημα με
το οποίο κατατάσσονται οι υποθέσεις, ανάλογα με τη
σοβαρότητα και τη δυσχέρειά τους, υποχρεωτικά και
αποκλειστικά από το ένα (1) που αντιστοιχεί στην λιγότερο απαιτητική έως το πέντε (5) που αντιστοιχεί στην πιο
απαιτητική. [...] Προκειμένου να εισαχθεί για πρώτη φορά
το σύστημα του προηγουμένου εδαφίου, οι κανονισμοί
των δικαστηρίων τροποποιούνται αναλόγως πριν από
την έναρξη του δικαστικού έτους 2023-2024. 6. Έναν
(1) μήνα πριν από την επικείμενη κατάρτιση, συμπλήρωση, τροποποίηση, αντικατάσταση ή κατάργηση του
κανονισμού ή διατάξεών του ειδοποιούνται εγγράφως:
α) η οικεία ένωση δικαστικών λειτουργών, β) ο γραμματέας του δικαστηρίου ή της εισαγγελίας, γ) ο δικηγορι-
κός σύλλογος της έδρας του δικαστηρίου και δ) η οικεία
συνδικαλιστική οργάνωση των δικαστικών υπαλλήλων,
για να υποβάλουν, αν επιθυμούν, έγγραφες προτάσεις
για θέματα σχετικά με το αντικείμενο του κανονισμού.
Τις προτάσεις αυτές καλούνται να αναπτύξουν, αμέσως
μετά από την έναρξη της συνεδρίασης της ολομέλειας, ο εκπρόσωπος της ένωσης δικαστικών λειτουργών,
ο γραμματέας του δικαστηρίου ή της εισαγγελίας και
οι πρόεδροι του δικηγορικού συλλόγου και της συνδικαλιστικής οργάνωσης των δικαστικών υπαλλήλων, οι
οποίοι στη συνέχεια αποχωρούν. 7. Οι κανονισμοί και οι
τροποποιήσεις τους υποβάλλονται αμέσως στις οικείες
ολομέλειες των ανώτατων δικαστηρίων, οι οποίες έχουν
δικαίωμα συμπλήρωσης, τροποποίησης ή ακύρωσης αυτών, ως προς όλα τα σημεία και ειδικότερα ως προς τον
αριθμό των δικασίμων και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο
μετά την τελική έγκρισή τους από τις ολομέλειες των
ανώτατων δικαστηρίων και, αφού διαβιβαστούν στον
Υπουργό Δικαιοσύνης, δημοσιεύονται στην Εφημερίδα
της Κυβερνήσεως». Το δε άρθρο 104 του ως άνω νόμου
ορίζει:
«Οι ολομέλειες των ανώτατων δικαστηρίων, προκειμένου να διασφαλίσουν το ενιαίο μέτρο και την αποτε-
λεσματικότητα της επιθεώρησης των δικαστηρίων και
εισαγγελιών, των διευθυνόντων τους και των λοιπών
δικαστικών λειτουργών, καταρτίζουν με απόφασή τους
ενιαίο πλαίσιο οδηγιών, πρακτικών και κατευθύνσεων
τους προς το οικείο Συμβούλιο Επιθεώρησης και τους
επιθεωρητές για την άσκηση των αρμοδιοτήτων τους
[...]» και το άρθρο 129 ότι: «[…] 8. Οι κανονισμοί των
δικαστηρίων για την εφαρμογή του συστήματος της
ισομερούς κατανομής των υποθέσεων της παρ. 5 του
άρθρου 19, τροποποιούνται αναλόγως πριν από την
έναρξη του δικαστικού έτους 2023-2024. 9. [...]».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν τον σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους.
Οι υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση των
ρυθμίσεων ή τροποποιήσεων που αποτελούν το περιεχόμενό τους (υπ’ αρ. 26, 10/2022, 10/2021, 4, 6/2019, 20,
24/2018, 15/2017, 36/2016 αποφάσεις της Ολομέλειας
του Συμβουλίου της Επικρατείας σε συμβούλιο κ.ά.). Και
ναι μεν, σε περίπτωση τροποποιήσεως υφιστάμενου ήδη
Κανονισμού, ο σχετικός έλεγχος περιορίζεται, κατ’ αρχήν,
μόνο στις υποβαλλόμενες προς έγκριση τροποποιητικές
ρυθμίσεις, δεν αποκλείεται, όμως, επί τη ευκαιρία εγκρίσεως αυτών και προς εξυπηρέτηση του ανωτέρω σκοπού
να διατυπώνονται από την Ολομέλεια παρατηρήσεις και
υποδείξεις και για τις λοιπές διατάξεις (υπ’ αρ. 31, 29,
5/2016, 29-32/2015, 16/2014, 6/2013, 10/2012 αποφάσεις της Ολομέλειας του Συμβουλίου της Επικρατείας
σε συμβούλιο).
4. Επειδή, εν προκειμένω, με την υποβληθείσα απόφαση 2/2023 της Ολομέλειας των Δικαστών του Διοικητι-
κού Πρωτοδικείου Αγρινίου, επιχειρείται η συμπλήρωση διατάξεων των άρθρων του ισχύοντος Κανονισμού
Εσωτερικής Υπηρεσίας του Διοικητικού Πρωτοδικείου
Αγρινίου, ο οποίος είχε αρχικά εγκριθεί με την υπ’ αρ
2/2011 (Β’ 2155) απόφαση της Ολομέλειας των Δικαστών του και τροποποιήθηκε περαιτέρω με τις υπ’ αρ.
2/2015 (Β’ 289/2016) και 1/2016 (Β’ 3678) αποφάσεις
της Ολομέλειας των Δικαστών του. Ειδικότερα, με την
υποβληθείσα προς έγκριση απόφαση επιχειρείται, εν
όψει των κατά τα ανωτέρω οριζόμενων στην παρ. 5 του
άρθρου 19 του ν. 4398/2022, η προσθήκη μίας νέας παραγράφου, υπό τον αριθμό 7, στο τέλος του άρθρου 2
του Κανονισμού, με το εξής περιεχόμενο: «7. Α. Κατάταξη
σοβαρότητας και δυσχέρειας των υποθέσεων. 1. α) απαράδεκτες λόγω έλλειψης νομιμοποίησης ή παράβολου
και άλλων τυπικών παραλείψεων καθώς και προδήλως
εκπρόθεσμες, β) υποθέσεις εν συμβουλίω, γ) αναστολές ουσίας και ακυρωτικές (εκτός από αναστολές που
δεν περιορίζονται μόνο στην εξέταση της βλάβης), δ)
υποθέσεις στις οποίες έχει εκλείψει το αντικείμενο, παραπεμπτικές σε άλλο δικαστήριο (με πάγια νομολογία).
2. α) υποθέσεις για τις οποίες υπάρχει νομολογία Σ.τ.Ε.
ή Τ.Δ.Δ., β) αναστολές ασύλου ή άλλες που δεν περιορίζονται στην εξέταση της βλάβης, γ) καταργήσεις δίκης,
δ) παραπεμπτικές σε άλλο δικαστήριο. 3. α) υποθέσεις
με έντονο πολιτικό - κοινωνικό ενδιαφέρον, β) υποθέσεις που πρέπει να διεκπεραιωθούν άμεσα είτε επειδή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
το ορίζει ο νόμος είτε λόγω της φύσης της υπόθεσης
κατά την κρίση του Δικαστηρίου. 4. α) υποθέσεις χωρίς
νομολογία ή υποθέσεις που καταλήγουν σε ανατροπή
της υφιστάμενης νομολογίας, β) υποθέσεις με ιδιαίτερα
περίπλοκο πραγματικό (ιδίως αγωγές - συμβάσεις), με
μεγάλο αριθμό διαδίκων και διαφορετικά - περίπλοκα αιτήματα, γ) συνδυασμός των περιπτώσεων του 3.
5. α) υποθέσεις χωρίς νομολογία που θέτουν ζητήματα
συνταγματικότητας, δικαίου της Ε.Σ.Δ.Α., ενωσιακού
δικαίου, β) προδικαστικά ερωτήματα, γ) συνδυασμός
των περιπτώσεων του 4. Β. Διαδικασία αξιολόγησης της
σοβαρότητας και δυσχέρειας των υποθέσεων.
1. Η υπόθεση αξιολογείται αρχικώς από τον Πρόεδρο
του Τμήματος κατά τον ορισμό του εισηγητή στην τριμελή σύνθεση και τη χρέωση στη μονομελή σύνθεση.
Ελέγχεται κάθε υπόθεση ανάλογα με τα χαρακτηριστικά
που εμφανίζει και εντάσσεται σε μία κατηγορία από τις
παραπάνω. Σε περίπτωση που η υπόθεση πρόκειται, καταρχήν, να ενταχθεί σε κατώτερη κατηγορία, πλην εμφα-
νίζει χαρακτηριστικά και ανώτερης κατηγορίας, εντάσσεται στην ανώτερη. Μέχρι τη συζήτηση της υπόθεσης, ο
δικαστής που έχει ορισθεί ή χρεωθεί μπορεί να προτείνει
στον Πρόεδρο την αλλαγή της αρχικής αξιολόγησης και
εκείνος αποφασίζει εκ νέου. 2. Επιβεβαίωση της ως άνω
αξιολόγησης από τον δικαστή της μονομελούς σύνθεσης
κατά την δημοσίευση της απόφασης. Σε περίπτωση που
διαφωνεί με την αξιολόγηση του Προέδρου, διατυπώνει
τους λόγους της διαφωνίας και ο Πρόεδρος του Τμήματος αποφασίζει εκ νέου. 3. Επιβεβαίωση ή ανατροπή της
αρχικής αξιολόγησης από τον Πρόεδρο του Τμήματος
κατά την δημοσίευση της τριμελούς σύνθεσης, λαμβάνοντας υπόψη και σχετική σημείωση του εισηγητή ως προς
τον βαθμό δυσκολίας της υπόθεσης κατά την παράδοση
του σχέδιο». Για την έγκριση, όμως, από την Ολομέλεια
του Συμβουλίου της Επικρατείας σε συμβούλιο, κατά τις
διατάξεις του άρθρου 19 παρ. 7 του Κ.Ο.Δ.Κ.Δ.Λ., των
Κανονισμών εσωτερικής λειτουργίας των διοικητικών
δικαστηρίων και, προκειμένου να διασφαλισθεί η με
ενιαίο κατά το δυνατόν τρόπο άσκηση από τις οικείες
ολομέλειες της αρμοδιότητάς τους για την καθιέρωση
του ως άνω συστήματος της ισομερούς χρέωσης των
υποθέσεων χάριν της εύρυθμης και αποτελεσματικής
λειτουργίας της Διοικητικής Δικαιοσύνης, καθώς και για
τη διασφάλιση του ενιαίου μέτρου κρίσης κατά την επιθεώρηση των δικαστών, οι οικείες ρυθμίσεις των Κανο-
νισμών ενδείκνυται να μην αποκλίνουν ουσιωδώς, αλλά,
κατ’ αρχήν, οφείλουν να στοιχούν προς τα κριτήρια κατάταξης, τα οποία περιελήφθησαν -με σκοπό, μεταξύ άλ-
λων, και την υποβοήθηση του έργου των ολομελειών των
διοικητικών δικαστηρίων- στο Παράρτημα 1 του Ενιαίου
Πλαισίου Κατευθύνσεων, Οδηγιών και Πρακτικών για την
επιθεώρηση των Τακτικών Διοικητικών Δικαστηρίων, το
οποίο καταρτίσθηκε με την 19/2023 απόφαση της Ολομέλειας του Συμβουλίου της Επικρατείας σε συμβούλιο
βάσει της κατά το άρθρο 104 του Κ.Ο.Δ.Κ.Δ.Λ. αρμοδιότητάς της. Εν όψει των ανωτέρω πρέπει, αφενός μεν στην
περ. Α1. α) της παρ. 7 του άρθρου 2 του υπό έγκριση
Κανονισμού να απαλειφθεί η φράση «νομιμοποίησης ή»,
αφετέρου δε στην περ. Α3. β) της αυτής παραγράφου του
άρθρου 2 να προκριθεί η χρήση της λέξεως «παραχρήμα» αντί της χρησιμοποιουμένης «άμεσα». Πρέπει ακόμη
να συμπληρωθεί η διατύπωση του τελευταίου εδαφίου του στοιχείου Β.2. της παρ. 7 του αυτού άρθρου του
Κανονισμού με την προσθήκη της λέξεως «εγγράφως»
μετά την πρόταση «Σε περίπτωση που διαφωνεί με την
αξιολόγηση του Προέδρου, διατυπώνει [...]», ώστε το
σχετικό εδάφιο να λάβει τη μορφή «Σε περίπτωση που
διαφωνεί με την αξιολόγηση του Προέδρου, διατυπώνει
εγγράφως τους λόγους της διαφωνίας [...]». Περαιτέρω,
πρέπει να αντικατασταθεί η αναγραφόμενη στο τέλος
της διατάξεως του στοιχείου Β.3 της παρ. 7 του αυτού
άρθρου λέξη «σχέδιο», με τη λέξη «σχεδίου». Δεδομένου,
πάντως, ότι εν όψει των οριζομένων στις διατάξεις της
παρ. 4 του άρθρου 15 του ν. 3968/2002 (Α’ 274), όπως
ισχύει, ενώπιον του Διοικητικού Πρωτοδικείου Αγρινίου
δεν άγονται υποθέσεις ασύλου, δεν τίθεται, κατά τούτο,
ζήτημα εναρμονίσεως των ρυθμίσεων του άρθρου 2 του
Κανονισμού προς το Παράρτημα Ι του προαναφερθέντος
Πλαισίου, ως προς τις αναφορές που περιέχονται στο
Παράρτημα αυτό στις αναστολές ασύλου. Συνεπώς, στην
εντός παρενθέσεως φράση της περιπτώσεως 1. γ) και
στην περ. 2. β) της παρ. 7 του άρθρου 2 του υπό έγκριση
Κανονισμού πρέπει να απαλειφθούν οι λέξεις «ασύλου
και άλλες», ώστε οι ως άνω υποπεριπτώσεις να διαμορφωθούν, αντιστοίχως, ως εξής: «αναστολές ουσίας και
ακυρωτικές (εκτός από αναστολές που δεν περιορίζονται
μόνο στην εξέταση της βλάβης)» και «αναστολές που δεν
περιορίζονται στην εξέταση της βλάβης».
5. Επειδή, εν όψει της θέσεως σε ισχύ του νέου
Κ.Ο.Δ.Κ.Δ.Λ. και του νέου Κώδικα Δικαστικών Υπαλλήλων
[Κ.Δ.Υ. (ν. 4798/2021, Α’ 68)], υπενθυμίζεται ότι ενδείκνυται να επικαιροποιηθούν οι διατάξεις του Κανονισμού
όπου παρίσταται ανάγκη {όπως, ενδεικτικά, δια της αντικαταστάσεως των εκεί αναφερόμενων διατάξεων των
καταργηθέντων ν. 1756/1988 (Α’ 35) και ν. 2812/2000
(Α’ 67) από τις αντίστοιχες διατάξεις των ήδη ισχυόντων
Κ.Ο.Δ.Κ.Δ.Λ. και Κ.Δ.Υ., του όρου «τμήματα δικαστικών
διακοπών» με τον όρο «Θερινά Τμήματα» [βλ. άρθρο 12
του Κ.Ο.Δ.Κ.Δ.Λ. (βλ. υπ’ αρ. 26/2022 απόφαση της Ολομελείας του Συμβουλίου της Επικρατείας σε συμβούλιο)],
δια της καταργήσεως της προβλέψεως ποσοστού αναθέσεως υποθέσεων στους διανύοντες τη δοκιμαστική
υπηρεσία τους Παρέδρους (βλ. υπ’ αρ. 10/2022, 23/2020,
9/2017, 5/2016 αποφάσεις της Ολομελείας του Συμβουλίου της Επικρατείας σε συμβούλιο)}.
6. Επειδή, εν όψει της επιχειρουμένης συμπληρώσεως
του Κανονισμού Εσωτερικής Υπηρεσίας του Διοικητικού
Πρωτοδικείου Αγρινίου, απαιτείται πλέον κωδικοποίηση
των διατάξεών του, ώστε να υπάρχει ασφάλεια σχετικά με τις ισχύουσες διατάξεις του (βλ. υπ’ αρ. 6/2019,
23/2018, 16/2017 αποφάσεις της Ολομελείας του Συμβουλίου της Επικρατείας σε συμβούλιο).
7. Επειδή, κατόπιν των ανωτέρω, πρέπει να εγκριθεί εν
μέρει η 2/2023 απόφαση της Ολομέλειας των Δικαστών
του Διοικητικού Πρωτοδικείου Αγρινίου σε συμβούλιο
και να αναπεμφθεί η εν λόγω απόφαση στο αυτό όργανο,
προκειμένου να προβεί στις υποδεικνυόμενες τροποποιήσεις και στην κωδικοποίηση των διατάξεων του Κανονι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
σμού, ώστε, μετά την επανυποβολή του στο Συμβούλιο
της Επικρατείας για έγκριση, να προωθηθεί αρμοδίως για
δημοσίευση στην Εφημερίδα της Κυβερνήσεως.
Διά ταύτα:
Εγκρίνει εν μέρει την υπ’ αρ. 2/2023 απόφαση της Ολομελείας των Δικαστών του Διοικητικού Πρωτοδικείου
Αγρινίου σε συμβούλιο και αναπέμπει αυτήν, κατά τα
λοιπά, στο ίδιο όργανο, προκειμένου να προβεί στις
απαιτούμενες τροποποιήσεις και σε κωδικοποίηση του
Κανονισμού της Εσωτερικής Υπηρεσίας του Δικαστηρίου
αυτού σε ενιαίο κείμενο, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
Ι
Αριθμ. 33/2023
(3)
Έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου Καβάλας
που αφορά την τροποποίηση και συμπλήρωση
των διατάξεων του Κανονισμού Εσωτερικής Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 31 Οκτωβρίου 2023, ημέρα Τρίτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Σπυριδούλα Χρυσικοπούλου, Μιχαήλ
Πικραμένο, Μαργαρίτα Γκορτζολίδου, Διομήδη Κυριλλόπουλο, Κωνσταντίνο Κουσούλη, Ηλία Μάζο, Χρήστο
Ντουχάνη, Αντιπροέδρους του Συμβουλίου της Επικρατείας και τους Συμβούλους Βασίλειο Αραβαντινό, Άννα
Καλογεροπούλου, Βαρβάρα Ραφτοπούλου, Κωνσταντίνα
Φιλοπούλου, Δημήτριο Μακρή, Παρασκευή Μπραΐμη,
Σοφία Βιτάλη, Βασιλική Κίντζιου, Βικτωρία Πλαπούτα,
Δημήτριο Εμμανουηλίδη, Όλγα Παπαδοπούλου, Μαρία
Σωτηροπούλου, Χριστίνα Σιταρά, Χρήστο Λιάκουρα, Νικόλαο Σκαρβέλη, Βασίλειο Ανδρουλάκη, Φραντζέσκα
Γιαννακού, Κωνσταντία Λαζαράκη, Δημήτριο Βασιλειάδη, Αικατερίνη Ρωξάνα, Κασσιανή Μαρίνου, Μαρίνα-
Αλεξάνδρα Τσακάλη, Ελένη Γεωργούτσου, Μαρία Αθανασοπούλου, Άννα Μπόνου, Γεωργία Ανδριοπούλου, Μαρία
Σταματοπούλου, Βασιλική Μόσχου, Χριστιάνα Μπολόφη,
Ιωάννη Μιχαλακόπουλο, Ουρανία Νικολαράκου, Δημήτριο Βανδώρο, Χρήστο Παπανικολάου, Σταυρούλα Λα-
μπροπούλου και Οδυσσέα Σπαχή. Τα λοιπά μέλη, αν και
προσκλήθηκαν, δεν εμφανίσθηκαν, γιατί είχαν κώλυμα.
Παρέστη επίσης η Γραμματέας Ελένη Γκίκα, Προϊσταμένη
της Διεύθυνσης της Γραμματείας του Συμβουλίου της
Επικρατείας.
Θέμα της συζήτησης, σύμφωνα με την πρόσκληση
της Προέδρου, ήταν η έγκριση της 2/2023 αποφάσεως
της Ολομέλειας του Διοικητικού Πρωτοδικείου Καβάλας που αφορά την τροποποίηση και συμπλήρωση των
διατάξεων του Κανονισμού Εσωτερικής Υπηρεσίας του
ανωτέρω Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Κασσιανή Μαρίνου.
Σκέφθηκε κατά τον Νόμο:
1. Επειδή, με το υπ’ αρ. 2915/20.7.2023 έγγραφο της
Προέδρου που διευθύνει το Διοικητικό Πρωτοδικείο Καβάλας διαβιβάσθηκε στο Συμβούλιο της Επικρατείας
προς έγκριση η υπ’ αρ. 2/2023 απόφαση της Ολομέλειας
των Δικαστών του ανωτέρω Δικαστηρίου σε συμβούλιο,
με την οποία επιχειρείται η τροποποίηση και συμπλήρωση των διατάξεων του ισχύοντος Κανονισμού της Εσωτε-
ρικής Υπηρεσίας του εν λόγω Δικαστηρίου. Ήδη, κατόπιν
της από 19.10.2023 προσκλήσεως της Προέδρου του
Συμβουλίου της Επικρατείας, εισάγεται προς έγκριση η
ως άνω υπ’ αρ. 2/2023 απόφαση.
2. Επειδή, με τον ν. 4938/2022 (Α’ 109) θεσπίσθηκε νέος
Κώδικας Οργανισμού Δικαστηρίων και Κατάστασης Δικαστικών Λειτουργών (Κ.Ο.Δ.Κ.Δ.Λ.), με το δε άρθρο 130
αυτού καταργήθηκε ο προηγούμενος ομώνυμος Κώδικας (ν. 1756/1988) από 6.6.2022. Στο άρθρο 19 του ήδη
ισχύοντος Κ.Ο.Δ.Κ.Δ.Λ., το οποίο φέρει τον τίτλο «Κανονισμοί Εσωτερικής Υπηρεσίας», ορίζεται ότι: «1. Με την επι-
φύλαξη του άρθρου 27, κάθε δικαστήριο […] καταρτίζει
κανονισμό εσωτερικής υπηρεσίας, ο οποίος συμπληρώνεται, τροποποιείται ή αντικαθίσταται, όταν επιβάλλεται
από υπηρεσιακές ανάγκες. 2. Ο κανονισμός καταρτίζεται,
συμπληρώνεται, τροποποιείται ή αντικαθίσταται ως εξής:
α. των δικαστηρίων […] από τις ολομέλειες αυτών, […] 3.
[…] 4. [...] 5. α) Ο κανονισμός ορίζει ιδίως: αα) τα τμήματα
των δικαστηρίων [...], τον τρόπο συγκρότησής τους, το
χρονικό διάστημα παραμονής των δικαστικών λειτουργών σε κάθε τμήμα και την κατανομή των υποθέσεων
σε αυτά, αβ) τον αριθμό των δικασίμων και των υποθέσεων ανά δικάσιμο, αγ) ζητήματα που αφορούν στη
χρέωση των υποθέσεων ανά δικαστικό λειτουργό από
τον πρόεδρο του οικείου τμήματος και αδ) οποιοδήποτε
ζήτημα ανάγεται στην εσωτερική οργάνωση των υπηρεσιών των δικαστηρίων […] και στην εύρυθμη διεξαγωγή
των εργασιών τους. β) Οι ρυθμίσεις του κανονισμού ως
προς τον τρόπο χρέωσης των υποθέσεων διασφαλίζουν
την ποιοτική και αποδοτική άσκηση του δικαιοδοτικού
έργου, λαμβανομένων υπόψη των ιδιαίτερων συνθηκών
κάθε δικαστηρίου […] και της στελέχωσης αυτών. Στον
κανονισμό προβλέπεται κατώτατος και ανώτατος αριθμός υποθέσεων που χρεώνονται ανά δικαστικό […] λει-
τουργό. O αριθμός αυτός, σε περίπτωση ύπαρξης πλειόνων τμημάτων στο δικαστήριο [...], διαφοροποιείται με
βάση τη σοβαρότητα και τη δυσχέρεια των υποθέσεων
εκάστου τμήματος. Ο κανονισμός διασφαλίζει ότι κατά
τη χρέωση των υποθέσεων λαμβάνεται μέριμνα, ώστε
αυτή να είναι καταρχήν ίση κατ’ αριθμό, σοβαρότητα και
δυσχέρεια ως προς όλους τους υπηρετούντες στο τμήμα
δικαστές [...], και δύναται να προβλέπει κατ’ εξαίρεση
μειωμένη χρέωση, όπου ο νόμος το επιβάλλει ή ενόψει
της ανάθεσης σε δικαστικό […] λειτουργό και άλλων
καθηκόντων. Προς τον σκοπό της ισομερούς κατανομής
υποθέσεων, με τον κανονισμό θεσπίζεται σύστημα με
το οποίο κατατάσσονται οι υποθέσεις, ανάλογα με τη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
σοβαρότητα και τη δυσχέρειά τους, υποχρεωτικά και
αποκλειστικά από το ένα (1) που αντιστοιχεί στην λιγότερο απαιτητική έως το πέντε (5) που αντιστοιχεί στην πιο
απαιτητική. [...] Προκειμένου να εισαχθεί για πρώτη φορά
το σύστημα του προηγουμένου εδαφίου, οι κανονισμοί
των δικαστηρίων τροποποιούνται αναλόγως πριν από
την έναρξη του δικαστικού έτους 2023-2024. 6. Έναν
(1) μήνα πριν από την επικείμενη κατάρτιση, συμπλήρωση, τροποποίηση, αντικατάσταση ή κατάργηση του
κανονισμού ή διατάξεών του ειδοποιούνται εγγράφως:
α) η οικεία ένωση δικαστικών λειτουργών, β) ο γραμματέας του δικαστηρίου ή της εισαγγελίας, γ) ο δικηγορι-
κός σύλλογος της έδρας του δικαστηρίου και δ) η οικεία
συνδικαλιστική οργάνωση των δικαστικών υπαλλήλων,
για να υποβάλουν, αν επιθυμούν, έγγραφες προτάσεις
για θέματα σχετικά με το αντικείμενο του κανονισμού.
Τις προτάσεις αυτές καλούνται να αναπτύξουν, αμέσως
μετά από την έναρξη της συνεδρίασης της ολομέλειας, ο εκπρόσωπος της ένωσης δικαστικών λειτουργών,
ο γραμματέας του δικαστηρίου ή της εισαγγελίας και
οι πρόεδροι του δικηγορικού συλλόγου και της συνδικαλιστικής οργάνωσης των δικαστικών υπαλλήλων, οι
οποίοι στη συνέχεια αποχωρούν. 7. Οι κανονισμοί και οι
τροποποιήσεις τους υποβάλλονται αμέσως στις οικείες
ολομέλειες των ανώτατων δικαστηρίων, οι οποίες
έχουν δικαίωμα συμπλήρωσης, τροποποίησης ή ακύρωσης αυτών, ως προς όλα τα σημεία και ειδικότερα
ως προς τον αριθμό των δικασίμων και των υποθέσεων
που προσδιορίζονται σε κάθε δικάσιμο. Οι κανονισμοί
ισχύουν μόνο μετά την τελική έγκρισή τους από τις
ολομέλειες των ανώτατων δικαστηρίων και, αφού διαβιβαστούν στον Υπουργό Δικαιοσύνης, δημοσιεύονται
στην Εφημερίδα της Κυβερνήσεως». Το δε άρθρο 104
του ως άνω νόμου ορίζει: «Οι ολομέλειες των ανώτατων
δικαστηρίων, προκειμένου να διασφαλίσουν το ενιαίο
μέτρο και την αποτελεσματικότητα της επιθεώρησης
των δικαστηρίων και εισαγγελιών, των διευθυνόντων
τους και των λοιπών δικαστικών λειτουργών, καταρτίζουν με απόφασή τους ενιαίο πλαίσιο οδηγιών, πρακτι-
κών και κατευθύνσεών τους προς το οικείο Συμβούλιο
Επιθεώρησης και τους επιθεωρητές για την άσκηση των
αρμοδιοτήτων τους [...]» και το άρθρο 129 ότι: «[…] 8. Οι
κανονισμοί των δικαστηρίων για την εφαρμογή του συστήματος της ισομερούς κατανομής των υποθέσεων της
παρ. 5 του άρθρου 19, τροποποιούνται αναλόγως πριν
από την έναρξη του δικαστικού έτους 2023-2024. 9. [...]».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν τον σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους. Οι
υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση των
ρυθμίσεων ή τροποποιήσεων που αποτελούν το περιεχόμενό τους (υπ’ αρ. 26, 10/2022, 10/2021, 4, 6/2019, 20,
24/2018, 15/2017, 36/2016 αποφάσεις της Ολομέλειας
του Συμβουλίου της Επικρατείας σε συμβούλιο κ.ά.). Και
ναι μεν, σε περίπτωση τροποποιήσεως υφιστάμενου ήδη
Κανονισμού, ο σχετικός έλεγχος περιορίζεται, κατ’ αρχήν,
μόνο στις υποβαλλόμενες προς έγκριση τροποποιητικές
ρυθμίσεις, δεν αποκλείεται, όμως, επί τη ευκαιρία εγκρίσεως αυτών και προς εξυπηρέτηση του ανωτέρω σκοπού
να διατυπώνονται από την Ολομέλεια παρατηρήσεις και
υποδείξεις και για τις λοιπές διατάξεις (υπ’ αρ. 31, 29,
5/2016, 29-32/2015, 16/2014, 6/2013, 10/2012 αποφάσεις της Ολομέλειας του Συμβουλίου της Επικρατείας
σε συμβούλιο).
4. Επειδή, εν προκειμένω, με την απόφαση 2/2023 της
Ολομέλειας των Δικαστών του Διοικητικού Πρωτοδικείου Καβάλας, επιχειρείται η τροποποίηση διατάξεων των
άρθρων του ισχύοντος Κανονισμού Εσωτερικής Υπηρεσίας του Διοικητικού Πρωτοδικείου Καβάλας, όπως
αυτός έχει διαμορφωθεί τελικώς με την υπ’ αρ. 9/2018
(Β’ 4627) απόφαση του Συμβουλίου της Επικρατείας σε
συμβούλιο.
5. Επειδή, ειδικότερα, με την υποβληθείσα προς έγκριση απόφαση επιχειρείται, εν όψει των κατά τα ανωτέρω
οριζόμενων στην παρ. 5 του άρθρου 19 του ν. 4398/2022,
η τροποποίηση του τίτλου του άρθρου 4 του Κανονισμού
και η προσθήκη σε αυτό δύο επιπλέον παραγράφων με
αριθμoύς 5 και 6, ως εξής: «Άρθρο 4 Προσδιορισμός
και κατανομή των υποθέσεων στα τμήματα - Αριθμός
υποθέσεων κατά δικάσιμο και δικαστή - Κριτήρια κατάταξης και διαδικασία αξιολόγησης της σοβαρότητας
και της δυσχέρειας των υποθέσεων 1. […] 2. […] 3. […]
4. […] 5. Η χρέωση των υποθέσεων καταρχήν πρέπει
να είναι ίση κατ’ αριθμό, σοβαρότητα και δυσχέρεια ως
προς όλους τους υπηρετούντες δικαστές σε κάθε τμήμα
του Δικαστηρίου. Κατ’ εξαίρεση, δύναται να προβλεφθεί
μειωμένη χρέωση σε κάποιο δικαστικό λειτουργό, εφόσον συντρέχει νόμιμη περίπτωση ή του ανατίθενται και
άλλα καθήκοντα. Οι υποθέσεις κατατάσσονται, ανάλογα
με τη σοβαρότητα και τη δυσχέρειά τους, υποχρεωτικά
και αποκλειστικά από το ένα (1) που αντιστοιχεί στην
λιγότερο απαιτητική έως το πέντε (5) που αντιστοιχεί
στην πιο απαιτητική. Με τον αριθμό βαρύτητας ένα (1)
αξιολογούνται οι εξής υποθέσεις: α) απαράδεκτες λόγω
έλλειψης νομιμοποίησης ή παράβολου και άλλων τυπικών παραλείψεων καθώς και προδήλως εκπρόθεσμες,
β) υποθέσεις εν συμβουλίω, γ) αναστολές ουσίας και ακυρωτικές (εκτός από αναστολές ασύλου και αναστολές
που δεν περιορίζονται μόνο στην εξέταση της βλάβης),
δ) υποθέσεις στις οποίες έχει εκλείψει το αντικείμενο, παραπεμπτικές σε άλλο δικαστήριο (με πάγια νομολογία).
Με τον αριθμό βαρύτητας δύο (2) αξιολογούνται οι εξής
υποθέσεις: α) υποθέσεις για τις οποίες υπάρχει νομολογία Σ.τ.Ε. ή Τ.Δ.Δ., β) αναστολές ασύλου ή άλλες που δεν
περιορίζονται στην εξέταση της βλάβης, γ) καταργήσεις
δίκης, δ) παραπεμπτικές σε άλλο δικαστήριο. Με τον
αριθμό βαρύτητας τρία (3) αξιολογούνται οι εξής υποθέσεις: α) υποθέσεις με έντονο πολιτικό - κοινωνικό εν-
διαφέρον, β) υποθέσεις που πρέπει να διεκπεραιωθούν
άμεσα είτε επειδή το ορίζει ο νόμος είτε λόγω της φύσης
της υπόθεσης κατά την κρίση του Δικαστηρίου. Με τον
αριθμό βαρύτητας τέσσερα (4) αξιολογούνται οι εξής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
υποθέσεις: α) υποθέσεις χωρίς νομολογία ή υποθέσεις
που καταλήγουν σε ανατροπή της υφιστάμενης νομολογίας, β) υποθέσεις με ιδιαίτερα περίπλοκο πραγματικό
(ιδίως αγωγές - συμβάσεις), με μεγάλο αριθμό διαδίκων
και διαφορετικά - περίπλοκα αιτήματα, γ) συνδυασμός
των περιπτώσεων του 3. Τέλος, με τον αριθμό βαρύτητας
πέντε (5) αξιολογούνται οι εξής υποθέσεις: α) υποθέσεις
χωρίς νομολογία που θέτουν ζητήματα συνταγματικότητας, δικαίου της Ε.Σ.Δ.Α., ενωσιακού δικαίου, β) προδικα-
στικά ερωτήματα, γ) συνδυασμός των περιπτώσεων του
4. 6. Ως προς τη διαδικασία αξιολόγησης της δυσχέρειας
και σοβαρότητας των υποθέσεων ορίζεται ότι η υπόθεση
αξιολογείται αρχικώς από τον Πρόεδρο του Τμήματος
κατά τον ορισμό του εισηγητή στην τριμελή σύνθεση
και τη χρέωση στη μονομελή σύνθεση. Ελέγχεται κάθε
υπόθεση ανάλογα με τα χαρακτηριστικά που εμφανίζει και εντάσσεται σε μία κατηγορία από τις παραπάνω.
Σε περίπτωση που η υπόθεση πρόκειται, καταρχήν, να
ενταχθεί σε κατώτερη κατηγορία, πλην εμφανίζει χαρακτηριστικά και ανώτερης κατηγορίας, εντάσσεται
στην ανώτερη. Μέχρι τη συζήτηση της υπόθεσης, ο δικαστής που έχει ορισθεί ή χρεωθεί μπορεί να προτείνει
στον Πρόεδρο την αλλαγή της αρχικής αξιολόγησης και
εκείνος αποφασίζει εκ νέου. Ακολουθεί επιβεβαίωση της
ως άνω αξιολόγησης από τον δικαστή της μονομελούς
σύνθεσης κατά την δημοσίευση της απόφασης. Σε περίπτωση που διαφωνεί με την αξιολόγηση του Προέδρου,
διατυπώνει τους λόγους της διαφωνίας και ο Πρόεδρος
του Τμήματος αποφασίζει εκ νέου. Τέλος, γίνεται επιβεβαίωση ή ανατροπή της αρχικής αξιολόγησης από
τον Πρόεδρο του Τμήματος κατά την δημοσίευση της
τριμελούς σύνθεσης, λαμβάνοντας υπόψη και σχετική
σημείωση του εισηγητή ως προς τον βαθμό δυσκολίας της υπόθεσης κατά την παράδοση του σχεδίου». Για
την έγκριση, όμως, από την Ολομέλεια του Συμβουλίου
της Επικρατείας σε συμβούλιο, κατά τις διατάξεις του
άρθρου 19 παρ. 7 του Κ.Ο.Δ.Κ.Δ.Λ., των Κανονισμών
εσωτερικής λειτουργίας των διοικητικών δικαστηρίων
και, προκειμένου να διασφαλισθεί η με ενιαίο κατά το
δυνατόν τρόπο άσκηση από τις οικείες ολομέλειες της
αρμοδιότητάς τους για την καθιέρωση του ως άνω συστήματος της ισομερούς χρέωσης των υποθέσεων χά-
ριν της εύρυθμης και αποτελεσματικής λειτουργίας της
Διοικητικής Δικαιοσύνης, καθώς και για τη διασφάλιση
του ενιαίου μέτρου κρίσης κατά την επιθεώρηση των
δικαστών, οι οικείες ρυθμίσεις των Κανονισμών ενδείκνυται να μην αποκλίνουν ουσιωδώς, αλλά, κατ’ αρχήν,
οφείλουν να στοιχούν προς τα κριτήρια κατάταξης, τα
οποία περιελήφθησαν -με σκοπό, μεταξύ άλλων, και την
υποβοήθηση του έργου των ολομελειών των διοικητικών δικαστηρίων- στο Παράρτημα 1 του Ενιαίου Πλαισί-
ου Κατευθύνσεων, Οδηγιών και Πρακτικών για την επιθεώρηση των Τακτικών Διοικητικών Δικαστηρίων, το οποίο
καταρτίσθηκε με την 19/2023 απόφαση της Ολομέλειας
του Συμβουλίου της Επικρατείας σε συμβούλιο βάσει της
κατά το άρθρο 104 του Κ.Ο.Δ.Κ.Δ.Λ. αρμοδιότητάς της.
Εν όψει των ανωτέρω, πρέπει, αφενός μεν στην περ. α’
της κατηγορίας υποθέσεων με αριθμό βαρύτητας 1 της
παρ. 5 του άρθρου 4 του υπό έγκριση Κανονισμού να
απαλειφθεί η φράση «νομιμοποίησης ή», αφετέρου δε
στην περ. β’ της κατηγορίας με αριθμό βαρύτητας 3 της
αυτής παραγράφου του άρθρου 4 να προκριθεί η χρήση
της λέξεως «παραχρήμα» αντί της χρησιμοποιουμένης
«άμεσα». Πρέπει ακόμη να συμπληρωθεί η διατύπωση
του προτελευταίου εδαφίου της παρ. 6 του Κανονισμού
με την προσθήκη της λέξεως «εγγράφως» μετά την πρόταση «Σε περίπτωση που διαφωνεί με την αξιολόγηση
του Προέδρου, διατυπώνει [...]», ώστε το σχετικό εδάφιο
να λάβει τη μορφή «Σε περίπτωση που διαφωνεί με την
αξιολόγηση του Προέδρου, διατυπώνει εγγράφως τους
λόγους της διαφωνίας [...]». Δεδομένου, πάντως, ότι εν
όψει των οριζομένων στις διατάξεις της παρ. 4 του άρθρου 15 του ν. 3968/2002 (Α’ 274), όπως ισχύει, ενώπιον
του Διοικητικού Πρωτοδικείου Καβάλας δεν άγονται
υποθέσεις ασύλου, δεν τίθεται, κατά τούτο, ζήτημα εναρμονίσεως των ρυθμίσεων του άρθρου 4 του Κανονισμού
προς το Παράρτημα Ι του προαναφερθέντος Πλαισίου,
ως προς τις αναφορές που περιέχονται στο Παράρτημα αυτό στις αναστολές ασύλου. Συνεπώς, στην εντός
παρενθέσεως φράση της υποπερ. γ’ της κατηγορίας
υποθέσεων με αριθμό βαρύτητας 1 και στην υποπερ. β’
της κατηγορίας υποθέσεων με αριθμό βαρύτητας 2 της
παρ. 5 του άρθρου 4 του υπό έγκριση Κανονισμού πρέπει
να απαλειφθούν οι λέξεις «ασύλου και άλλες», ώστε οι
ως άνω υποπεριπτώσεις να διαμορφωθούν, αντιστοίχως,
ως εξής: «αναστολές ουσίας και ακυρωτικές (εκτός από
αναστολές που δεν περιορίζονται μόνο στην εξέταση
της βλάβης)» (υποπερ. γ’ της κατηγορίας υποθέσεων με
αριθμό βαρύτητας 1) και «αναστολές που δεν περιορίζονται στην εξέταση της βλάβης» (υποπερ. β’ της κατηγο-
ρίας υποθέσεων με αριθμό βαρύτητας 2). Εξάλλου, μετά
την προσθήκη των ως άνω προτεινομένων παρ. 5 και 6,
πρέπει να γίνει αναρίθμηση των λοιπών παραγράφων
του άρθρου 4.
6. Επειδή, περαιτέρω, με την υποβληθείσα προς έγκριση απόφαση επιχειρείται να προστεθεί άρθρο 11 στον
ήδη ισχύοντα Κανονισμό με τίτλο: «Άρθρο 11 - Σύσταση και λειτουργία Γραφείου νομολογίας, έρευνας και
δικαστικής ιστορίας», έχουσα το κάτωθι περιεχόμενο:
«1. Συστήνεται γραφείο νομολογίας, έρευνας και δικαστικής ιστορίας. Έργο του γραφείου αυτού είναι ιδίως:
α. η συγκέντρωση, ταξινόμηση, ευρετηρίαση και γενικότερα η αξιοποίηση, κατά τον προσφορότερο τρόπο,
νομολογιακού υλικού και η σύνδεσή του για την παροχή
πληροφοριών με ηλεκτρονικό υπολογιστή, β. η οργάνωση της βιβλιοθήκης του δικαστηρίου, γ. η επικουρία
στην επιμόρφωση δικαστικών λειτουργών και δικαστικών υπαλλήλων, δ. η καταγραφή της ιστορίας του δι-
καστηρίου και των δικαστών που υπηρετούν σε αυτό.
2. Το γραφείο της παρ. 1 διευθύνεται από δικαστή, με
ενιαύσια θητεία, η οποία δύναται να ανανεωθεί για ένα
(1) έτος και στελεχώνεται από υπαλλήλους της γραμματείας του δικαστηρίου. Ο δικαστής, κατά το χρονικό
διάστημα που διευθύνει το παραπάνω γραφείο, μπορεί,
αν τούτο κρίνεται αναγκαίο, να απαλλαγεί, με απόφαση
της ολομέλειας, μερικώς από τα κύρια δικαστικά του
καθήκοντα». Η ως άνω επιχειρούμενη προσθήκη, ευρισκόμενη σε αρμονία με τα οριζόμενα στο άρθρο 24 του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
Κ.Ο.Δ.Κ.Δ.Λ., δεδομένου ότι στο Διοικητικό Πρωτοδικείο Καβάλας λειτουργούν δύο Τμήματα και υπηρετούν
δύο Πρόεδροι Πρωτοδικών και από 16.9.2023 εννέα (9)
Πρωτοδίκες σε αντίστοιχες οργανικές θέσεις [άρθρο 1
του π.δ. 54/2023 (Α’ 108)], νομίμως προτείνεται, και δεν
προκαλεί παρατηρήσεις. Εντούτοις, ενδείκνυται η προσθήκη αυτή να τεθεί πριν από το άρθρο με τις διατάξεις
του οποίου ρυθμίζεται η λειτουργία της Γραμματείας του
Δικαστηρίου, με αναρίθμηση των λοιπών άρθρων, και όχι
στο τέλος του Κανονισμού, όπως επιχειρείται.
7. Επειδή, εν όψει της θέσεως σε ισχύ του νέου
Κ.Ο.Δ.Κ.Δ.Λ. και του νέου Κώδικα Δικαστικών Υπαλλήλων
[Κ.Δ.Υ. (ν. 4798/2021, Α’ 68)], ενδείκνυται να επικαιροποιηθούν οι διατάξεις του Κανονισμού όπου παρίσταται
ανάγκη {όπως, ενδεικτικά, δια της αντικαταστάσεως
των εκεί αναφερόμενων διατάξεων των καταργηθέντων
ν. 1756/1988 (Α’ 35) και ν. 2812/2000 (Α’ 67) από τις αντίστοιχες διατάξεις των ήδη ισχυόντων Κ.Ο.Δ.Κ.Δ.Λ. και
Κ.Δ.Υ., του όρου «τμήματα δικαστικών διακοπών» με τον
όρο «Θερινά Τμήματα» [βλ. άρθρο 12 του Κ.Ο.Δ.Κ.Δ.Λ.
(βλ. απόφαση της Ολομελείας του Συμβουλίου της Επικρατείας 26/2022)]}.
8. Επειδή, εν όψει της επιχειρουμένης τροποποιήσεως
του Κανονισμού Εσωτερικής Υπηρεσίας του Διοικητικού
Πρωτοδικείου Καβάλας, ο οποίος είχε αρχικώς εγκριθεί
με την υπ’ αρ. 2/1994 (Β’ 367) απόφαση της Ολομέλειας
των Δικαστών του και τροποποιήθηκε περαιτέρω (βλ.
ΦΕΚ Β’ 863/1997, Β’ 3109/2011 και Β’ 4627/2018), απαιτείται πλέον κωδικοποίηση των διατάξεών του, ώστε να
υπάρχει ασφάλεια σχετικά με τις ισχύουσες διατάξεις
του (βλ. υπ’ αρ. 6/2019, 23/2018, 16/2017 αποφάσεις
της Ολομελείας του Συμβουλίου της Επικρατείας σε
συμβούλιο).
9. Επειδή, κατόπιν των ανωτέρω, πρέπει να εγκριθεί εν
μέρει η 2/2023 απόφαση της Ολομέλειας των Δικαστών
του Διοικητικού Πρωτοδικείου Καβάλας σε συμβούλιο
και να αναπεμφθεί η εν λόγω απόφαση στο αυτό όργανο,
προκειμένου να προβεί στις υποδεικνυόμενες τροποποιήσεις και στην κωδικοποίηση των διατάξεων του Κανονι-
σμού, ώστε, μετά την επανυποβολή του στο Συμβούλιο
της Επικρατείας για έγκριση, να προωθηθεί αρμοδίως για
δημοσίευση στην Εφημερίδα της Κυβερνήσεως.
Διά ταύτα:
Εγκρίνει εν μέρει την υπ’ αρ. 2/2023 απόφαση της Ολομελείας των Δικαστών του Διοικητικού Πρωτοδικείου
Καβάλας σε συμβούλιο και αναπέμπει αυτήν, κατά τα
λοιπά, στο ίδιο όργανο, προκειμένου να προβεί στις
απαιτούμενες τροποποιήσεις και σε κωδικοποίησή του
σε ενιαίο κείμενο, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1504/07.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201504.pdf | Tokens: 57156]